Komission asetus (EY) N:o 899/96, annettu 20 päivänä toukokuuta 1996, asetuksella (EY) N:o 612/96 uudelleen jaetuista yhteisön määrällisistä kiintiöistä tuojille myönnettävistä määristä



Virallinen lehti nro L 121 , 21/05/1996 s. 0008 - 0011



KOMISSION ASETUS (EY) N:o 899/96, annettu 20 päivänä toukokuuta 1996, asetuksella (EY) N:o 612/96 uudelleen jaetuista yhteisön määrällisistä kiintiöistä tuojille myönnettävistä määristä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94 (1), sellaisena kuin se on muutettuna asetuksella (EY) N:o 138/96 (2), ja erityisesti sen 9 ja 13 artiklan, ottaa huomioon tiettyihin Kiinan kansantasavallasta peräisin oleviin tuotteisiin vuonna 1995 sovellettavien määrällisten kiintiöiden käyttämättä jääneiden määrien uudelleen jakamisesta 3 päivänä huhtikuuta 1996 annetun komission asetuksen (EY) N:o 612/96 (3) ja erityisesti sen 6 artiklan, sekä katsoo, että asetuksessa (EY) N:o 612/96 määritellään kunkin kyseisen kiintiön osuus, joka on varattu perinteisille tuojille ja muille tuojille, sekä käytettävissä olevien määrien jakamiseen osallistumista koskevat edellytykset ja yksityiskohtaiset säännöt; tuojat ovat voineet jättää tuontilisenssihakemuksen toimivaltaisille kansallisille viranomaisille asetuksen (EY) N:o 612/96 3 artiklan mukaisesti ajanjaksona, joka on alkanut 5 päivänä huhtikuuta 1996 ja päättynyt 26 päivänä huhtikuuta 1996, kello 15.00 Brysselin aikaa, komissio on saanut jäsenvaltioilta asetuksen (EY) N:o 612/96 5 artiklan mukaisesti vastaanotettujen tuontilisenssihakemusten lukumäärää ja kokonaismäärää sekä perinteisten tuojien valitun vertailujakson (vuodet 1992 ja 1994) kunkin vuoden aikana toteuttaman aikaisemman tuonnin kokonaismäärää koskevat tiedot, näiden tietojen perusteella komissio pystyy määrittelemään yhdenmukaiset määrälliset perusteet, joiden mukaan toimivaltaiset kansalliset viranomaiset voivat hyväksyä yhteisön tuojien jättämät tuontilisenssihakemukset, jotka koskevat asetuksella (EY) N:o 612/96 uudelleen jaettuja määrällisiä kiintiöitä, tiettyjen kolmansien maiden tuontiin sovellettavasta yhteisestä menettelystä annetun asetuksen (EY) N:o 519/94 liitteiden II ja III muuttamisesta 22 päivänä huhtikuuta 1996 annetulla neuvoston asetuksella (EY) N:o 725/96 (4) poistettiin HS/CN-koodeihin 4203 29 91 ja 4203 29 99 kuuluvia käsineitä sekä HS/CN-koodeihin 8527 21 ja 8527 29 kuuluvia radiovastaanottimia koskevat määrälliset kiintiöt; tämän vuoksi ei ole enää tarpeellista jatkaa kyseisiä tuotteita koskevia määriä, asetuksella (EY) N:o 752/96 yhdistettiin HS/CN-koodeihin 9503 41, 9503 49 ja 9503 90 kuuluvia leluja koskevat kolme kiintiötä yhdeksi kiintiöksi; hallinnollisen yksinkertaistamisen vuoksi olisi väliaikaisesti määriteltävä erikseen kunkin kolmen leluluokan osalta yhdenmukaiset määrälliset perusteet, joiden mukaan lisenssihakemukset voidaan hyväksyä; yhdelle näistä kolmesta leluluokasta annettua lisenssiä olisi myös voitava käyttää muita luokkia varten, jäsenvaltioiden toimittamista tiedoista ilmenee, että tämän asetuksen liitteessä I esitettyjen tuotteiden osalta perinteisten tuojien jättämien hakemusten sisältämä kokonaismäärä on suurempi kuin näille osoitettu kiintiön osuus; tämän vuoksi nämä hakemukset on hyväksyttävä soveltamalla mainitussa liitteessä I ilmoitettua yhdenmukaista alennusmäärää kunkin tuojan vertailujakson aikana keskimäärin toteuttaman tuonnin määränä tai arvona ilmaistuihin määriin, jäsenvaltioiden toimittamista tiedoista ilmenee, että tämän asetuksen liitteessä II esitettyjen tuotteiden osalta muiden tuojien jättämien hakemusten sisältämä kokonaismäärä on suurempi kuin näille osoitettu kiintiön osuus; tämän vuoksi nämä hakemukset on hyväksyttävä soveltamalla mainitussa liitteessä II ilmoitettua yhdenmukaista alennusmäärää kunkin tuojan hakemiin määriin asetuksessa (EY) N:o 612/96 vahvistetuissa rajoissa, ja jäsenvaltioiden toimittamista tiedoista ilmenee, että tämän asetuksen liitteessä III esitettyjen tuotteiden osalta muiden tuojien jättämien hakemusten sisältämä kokonaismäärä on pienempi kuin näille osoitettu kiintiön osuus; tämän vuoksi nämä hakemukset on hyväksyttävä täysimääräisesti enimmäismäärän rajoissa, jota kukin tuoja voi hakea asetuksen (EY) N:o 612/96 mukaisesti, ON ANTANUT TÄMÄN ASETUKSEN: 1 artikla Toimivaltaisten kansallisten viranomaisten on hyväksyttävä perinteisten tuojien asianmukaisesti jättämät tuontilisenssihakemukset tämän asetuksen liitteessä I esitettyjen tuotteiden osalta enintään siihen määrään tai arvoon saakka, joka saadaan soveltamalla kuhunkin kiintiöön liitteessä I ilmoitettua alennusmäärää kunkin tuojan vuosina 1992 ja 1994 toteuttaman tuonnin keskiarvon mukaisesti. Jos tämän määrällisen perusteen soveltaminen johtaa haettua määrää tai arvoa suuremman määrän tai arvon myöntämiseen, määrä tai arvo on rajoitettava haettuun määrään tai arvoon. 2 artikla Toimivaltaisten kansallisten viranomaisten on hyväksyttävä tämän asetuksen liitteessä II esitettyjen tuotteiden osalta muiden kuin perinteisten tuojien asianmukaisesti jättämät tuontilisenssihakemukset enintään siihen määrään tai arvoon saakka, joka saadaan soveltamalla kuhunkin kiintiöön liitteessä II ilmoitettua alennusmäärää asetuksessa (EY) N:o 612/96 vahvistetuissa rajoissa. 3 artikla Toimivaltaisten kansallisten viranomaisten on hyväksyttävä tämän asetuksen liitteessä III esitettyjen tuotteiden osalta muiden kuin perinteisten tuojien asianmukaisesti jättämät tuontilisenssihakemukset täysimääräisesti asetuksessa (EY) N:o 612/96 vahvistetuissa rajoissa. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 1996. Komission puolesta Leon BRITTAN Varapuheenjohtaja (1) EYVL N:o L 66, 10.3.1994, s. 1 (2) EYVL N:o L 21, 27.1.1996, s. 6 (3) EYVL N:o L 86, 4.4.1996, s. 57 (4) EYVL N:o L 103, 26.4.1996, s. 1 LIITE I Vuosina 1992 ja 1994 toteutetun tuonnin mukaisesti sovellettavat alennusmäärät (perinteiset tuojat) >TAULUKON PAIKKA> LIITE II Asetuksessa (EY) N:o 612/96 vahvistettujen enimmäismäärien mukaisesti haettuun paljouteen/arvoon sovellettavat alennusmäärät (muut kuin perinteiset tuojat) >TAULUKON PAIKKA> LIITE III Tuotteet, joiden tuontihakemukset voidaan tyydyttää täysimääräisesti asetuksessa (EY) N:o 612/96 vahvistettujen enimmäismäärien rajoissa (muut kuin perinteiset tuojat) >TAULUKON PAIKKA>